Венера Камалқызы Қармысова

Венера Камалқызы Қармысова (22.05.1936, Алматы - 18.06.2019) — қазақстандық опералық және концерттік-камералық әнші.

 Өмірбаяны 
1936 жылы 22 мамырда Алматы қаласында туған. Қазақ.

Құрманғазы атындағы Алматы мемлекеттік консерваториясының вокал факультетін бітірген (1960), опералық және концерттік-камералық әнші. Қазақ және орыс тілдерін біледі.

1960 жылдан - Жамбыл атындағы Қазақ мемлекеттік филармониясының солисі.

1969 жылдан - Мемлекеттік телевизия және радиотарату комитетінің солисі.

2001 жылдан бері -Ж. Елебеков атындағы Республикалық эстрада-цирк колледжі эстрадалық вокал бөлімінің меңгерушісі (Алматы қ.).

 Марапаттары 
«Еңбекте үздік шыққаны үшін» медалімен марапатталған (1967).
 Қазақ КСР Еңбек сіңірген әртісі (1981).

 Отбасы 
Әкесі - Қармысов Камал (1912-1991), ҚР Халық әртісі, Қазақстан Мемлекеттік сыйлығының лауреаты. 

Анасы - Қармысова Хақша (1915-1995), үй шаруасымен айналысқан.

Жұбайы - Мырзағалиев Ғибадулла Мырзағалиұлы (1934-
2000). 

Ұлдары - Мырзағалиев Еркен (1961 ж. т.), скрипкашы, консерваторияның ұстазы; Мырзағалиев Дәурен (1967 ж. т.), философ.Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2

 Жеке өмірі 
Діни көзқарасы - мұсылман. Саяси қайраткер рөтіндегі идеалы - И. Ганди. Хоббиі - әлемдік опера жұлдыздары орындауындағы классикалық музыка, кітап оқу.

Сүйіп оқитын әдебиеті - М. Әуезов, Ә. Нұрпейісов, I. Есенберлин, А.С. Пушкин, М.Ю. Лермонтов және басқалар.

 Дереккөздер 

Санат:Қазақстан опера әншілері